**לוס אלטוס הילס** (בספרדית: **Los Altos Hills**; באנגלית: **The Hills Heights**; באופן מילולי: **הגבעות הגבוהות**) היא עיירה במחוז סנטה קלרה, קליפורניה, ארצות הברית. האוכלוסייה מנתה 7,922 במפקד 2010.

מספר המיקוד 94022 של לוס אלטוס הילס, הופיע בדוחות של חברת פורבס 2017 ברשימה של קודי המיקוד (ZIP code ) היקרים ביותר של אמריקה; המיקוד 94022 דורג במקום השלישי היקר ביותר בארצות הברית, עם מחירי בתים בגובה של 7,755,000 דולר אמריקאים. בשנת 2019. על פי ניתוחי חברת בלומברג לוס אלטוס הילס דורגה, העיר העשירה הרביעית ביותר בארצות הברית.

למגורים "בלבד"
--------------

בעיירה לוס אלטוס הילס קיים איסור על הקמת אזורי מסחר, איסור שאושר על ידי בית המשפט לערעורים בקליפורניה (אנ') בשנת 1973.  שני העסקים המסחריים הקמעונאים שאושרו על ידי העיירה הם חנות הספרים בקמפוס מכללת Foothill (אנ') וחנות המתנות בשטח המנזר Immaculate Heart Monastery. בעיירה אין סניף דואר או ספרייה, שירותי הדואר מסופקים על ידי עיריית העיר הסמוכה לוס אלטוס.

תקנות העיירה דורשות שגודל מגרש מינימלי למגורים יעמוד על 4,000 מטרים רבועיים (4 דונם) והשארת שוליים מגבול הרכוש הפרטי לטובת מסלולים ציבוריים כגון מדרכות וכבישים ועוד.  בעלי הקרקעות מוגבלים לבניית בית מגורים אחד למגרש. התקנות אוסרות הקמת מבני מגורים רב-משפחתיים; איסור זה וגודל המגרש המינימלי אושרו כחוק על ידי בית המשפט לערעורים האמריקני במעגל התשיעי בשנת 1974.  לעיירה יש חוזה עם מחוז סנטה קלרה לקבלת שירותי משטרה ושירותי כיבוי, מה שהופך אותה למה שמכונה בארצות הברית "עיר חוזה" (אנ') על פי החוק בקליפורניה.

גאוגרפיה
--------

לוס אלטוס הילס ממוקמת בנקודת הציון הגאוגרפית 37°22′17″N 122°8′15″W﻿ / ﻿37.37139°N 122.13750°W﻿ / 37.37139; -122.13750.

על פי נתוני מפקד האוכלוסין של ארצות הברית, שטח העיירה הוא 23 קילומטרים רבועיים. העיירה ממוקמת על קבוצת גבעות קטנות. שנוצרו כתוצאה משני ההעתקים הטקטונים האנכיים אלטמונט ומונטה ויסטה (אנ').

לוס אלטוס הילס שומרת על אווירה ותחושה כפרית, בדומה לאווירה בכפרים ב-Woodside וב-Portola Valley הסמוכים עם הרבה שמורות טבע ושטחים פתוחים, כמו ראנצ'ו סן אנטוניו ו-Westwind Barn.

דמוגרפיה
--------


התפתחות האוכלוסייה בלוס אלטוס הילס   
בין השנים 1960–2019 על פי   

מפקד העשור של ארצות הברית בשנת 2010| שנת המפקד | מספר תושבים | השינוי באחוזים - % |
| --- | --- | --- |
| 1960 | 3,412 | - |
| 1970 | 6,871 | 101.4% |
| 1980 | 7,421 | 8% |
| 1990 | 7,514 | 1.3% |
| 2000 | 7,902 | 5.3% |
| 2010 | 7,922 | 0.3% |
| 2019 | 8,423 ~  | 6.3% |

### מפקד העשור 2010

במפקד 2010 התגוררו בלוס אלטוס הילס 7,922 תושבים. צפיפות האוכלוסייה היה 347.5 אנשים לקילומטר מרובע. הרכב האוכלוסייה של לוס אלטוס הילס היה 5,417 (68.4%) לבן, 37 (0.5%) אפרו-אמריקאי, 4 (0.1%) אינדיאנים, 2,109 (26.6%) אסיאתיים, 8 (0.1%) תושבי האוקיינוס השקט, 50 (0.6%) ) אחרים. היספנים או לטינים היו 213 אנשים (2.7%). 

מהמפקד עולה ש-99.3% מהאוכלוסייה התגוררה במשקי בית ו-0.7% התגוררו בשיכונים שאינם ממוסדים.

בעיירה היו 2,829 משקי בית, בהם 949 (33.5%) היו ילדים מתחת לגיל 18, 2,204 (77.9%) היו זוגות נשואים בין המינים החיים יחד, 114 (4.0%) היו בעלות בתים נשים חד הוריות רווקות, 53 (1.9%) היו בעלי בתים חד הוריים בלתי נשואים. היו 53 (1.9%) שותפויות של בלתי נשואים בני שני המינים ו-19 (0.7%) זוגות חד מיניים. ב־359 משקי בית (12.7%) גר אדם אחד וב־210 (7.4%) גר אדם בודד בן 65 ומעלה. בממוצע חיו במשקי הבית 2.78 נפשות. היו 2,371 משפחות (83.8% ממשקי הבית); גודל המשפחה הממוצע היה 3.02 נפשות.

התפלגות הגילאים הייתה 1,811 אנשים (22.9%) מתחת לגיל 18, 342 אנשים (4.3%) בגילאים 18 עד 24, 1,083 אנשים (13.7%) בגילאים 25 עד 44, 2,848 אנשים (36.0%) בגילאים 45 עד 64, ו 1,838 אנשים (23.2%) שהיו בני 65 ומעלה. הגיל החציוני היה 50.2 שנים. על כל 100 נשים היו 97.8 גברים. על כל 100 נשים בגיל 18 ומעלה, היו 96.4 גברים.

בעיירה היו 3,001 יחידות דיור בצפיפות ממוצעת של 136.4 נפשות לקילומטר רבוע, בתוך 2,582 (91.3%) יחידות הדיור המאוכלסות גרו הבעלים ו-247 (8.7%) היו מושכרות. שיעור הבתים הבלתי מאוכלסים עמד על 1.2%. 7,162 נפשות (90.4% מהאוכלוסייה) התגוררו ביחידות דיור בבעלותם ו-707 נפשות (8.9%) התגוררו ביחידות דיור מושכרות.

ההכנסה החציונית של משק הבית הייתה 219,485 דולר וההכנסה המשפחתית החציונית הייתה 224,922 דולר. לגברים הכנסה חציונית עמדה על 152,361 דולר לעומת 89,216 דולר עבור נשים. ההכנסה לנפש בעיירה הייתה 118,779 דולר. כ־2.2% מהמשפחות ו-2.6% מהאוכלוסייה היו מתחת לקו העוני, מתוכם 0.7% מתחת לגיל 18 ו-3.8% בני 65 ומעלה.

### מפקד העשור 2000

במפקד 2000 היו בעיר 7,902 נפשות, 2,740 משקי בית ו-2,339 משפחות. צפיפות האוכלוסייה הייתה 353.9 נפשות לקילומטר מרובע. היו 2816 יחידות דיור בצפיפות ממוצעת של 126.1 לקילומטר מרובע הרכב האוכלוסייה של העיירה היה 74.94% לבן, 21.10% אסיאתיים, 0.59% אפרו אמריקאים, 0.09% אינדיאנים, 0.09% תושבי האוקיינוס השקט, 0.46% אחרים. היספנים או לטינים היו 2.15%.

מתוך 2,740 משקי הבית, 34.6% היו ילדים מתחת לגיל 18, 79.0% היו זוגות נשואים שגרים יחד, 4.4% היו נשים ייחדנות חד הוריות או רווקות וב־14.6% לא היו משפחות. 10.5% ממשקי הבית היו אדם אחד ו-4.9% היו אדם אחד בן 65 ומעלה. גודל משק הבית הממוצע היה 2.86 נפשות וגודל המשפחה הממוצע היה 3.02 נפשות.

התפלגות הגילאים הייתה 23.6% מתחת לגיל 18, 4.0% בין 18 ל־24, 19.6% בין 25 ל־44, 35.8% בין 45 ל־64, ו-17.0% 65 ומעלה. הגיל החציוני היה 47 שנים. על כל 100 נשים היו 97.4 גברים. על כל 100 נשים בגיל 18 ומעלה, היו 94.2 גברים.

ההכנסה החציונית של משק הבית הייתה 143,570 $ וההכנסה המשפחתית החציונית הייתה 161,865 $. גברים היו עם הכנסה חציונית של 200,000 $ + לעומת 178,288 $ הכנסת הנשים. ההכנסה לנפש בעיירה הייתה 92,840 דולר. כ־1.2% מהמשפחות ו-1.9% מהאוכלוסייה היו מתחת לקו העוני, מתוכם 2.5% מתחת לגיל 18 ו-2.0% בני 65 ומעלה.

פוליטיקה וממשל
--------------

 עצי אקליפטוס בפארק אסתר קלארק, שנמצא בחלקו בגבעות לוס אלטוס ובחלקו בפאלו אלטו
בעיירה לוס אלטוס הילס יש מועצה עירונית נבחרת בת חמישה חברים. כמה ועדות התנדבותיות המדווחות למועצת העיירה, בנושאים כמו השטחים פתוחים, מסלולי כביש, מדרכות ושבילים, יוזמות סביבתיות, חינוך, היסטוריה, פארקים ובילוי, ועדת קשרי קהילה, ועדת תקשורת לשעת חירום, תכנון והגנה על הסביבה, כספים והשקעות.

בלוס אלטוס הילס יש גם ועדת נוער בת עשרים חברים. 

בבית המחוקקים של מדינת קליפורניה, העיירה לוס אלטוס הילס מיוצגת על ידי נציג מהמפלגה הדמוקרטית. 

גם בבית הנבחרים של ארצות הברית לוס אלטוס הילס מיוצגת על ידי נציג המפלגה הדמוקרטית.

מתוך 5,870 מצביעים רשומים, 37% הם דמוקרטים, ואילו 29% הם רפובליקנים על פי נתוני משרד החוץ של מדינת קליפורניה.

חינוך
-----

תלמידי לוס אלטוס הילס לומדים בבתי הספר המחוזיים של פאלו אלטו (המשרתים את אוכלוסיית החלק הצפוני של העיירה) והן בבתי הספר המחוזיים של לוס אלטוס (המשרתים את האוכלוסיית החלק הדרומי של העיירה).

בית הספר ונטנה הוא בית ספר פרטי יסודי לגיל הרך המלמד על פי גישת רג'יו אמיליה. בית ספר Pinewood הוא בית ספר פרטי בעל 12 כיתות לימוד K-12. הקמפוס של הכיתות הגבוהות של בית הספר Pinewood ממוקם גם בלוס אלטוס הילס, ומשרת את התלמידים בכיתות ז'-יב'. מכללת Foothill המופעלת על ידי מחוז המכללות הקהילתיות Foothill – De Anza נמצאת בעיירה. במכללה נמצא מטה המחוז.

ראו גם
------

* פאלו אלטו
* לוס אלטוס
* מאונטיין ויו
* עמק הסיליקון
* מפרץ סן פרנסיסקו

קישורים חיצוניים
----------------

ויקישיתוף מדיה וקבצים בנושא **העיירה לוס אלטו הילס** בוויקישיתוף
* אתר האינטרנט הרשמי של לוס אלטוס הילס (באנגלית)
* ילדות ישראלית בלוס אלטוס הילס
* לוס אלטוס טאון קרייר - עיתון עירוני (באנגלית)
* לוס אלטוס הילס באתר NICHE (באנגלית)
* לוס אלטוס הילס באתר Neighborhoods (באנגלית)
* 

* לוס אלטוס הילס, ברשת החברתית אקס (טוויטר)

הערות שוליים
------------

1. ↑  תאריכי התאגדות
2. ↑  Sharf, Samantha. "Full List: America's Most Expensive ZIP Codes 2017". *Forbes* (באנגלית). נבדק ב-2017-12-12.
3. ↑  "These Are the Wealthiest Towns in the U.S." Bloomberg. נבדק ב-2018-08-18.
4. ↑  *Town of Los Altos Hills v. Adobe Creek Properties, Inc.*, 32 Cal.App.3d 488(1973).
5. ↑  Kevin Peraino On 9/3/00 at 8:00 PM EDT, Gold In Them Thar Hills, Newsweek, ‏2000-09-03 (באנגלית)
6. ↑  *Ybarra v. Town of Los Altos Hills*, 503 F.2d 250, 254 (9th Cir. 1974).
7. ↑  "US Gazetteer files: 2010, 2000, and 1990". United States Census Bureau. 2011-02-12. נבדק ב-2011-04-23.
8. ↑  US Census Bureau, Decennial Census of Population and Housing, The United States Census Bureau (באנגלית אמריקאית)
9. ↑  US Census Bureau, Population and Housing Unit Estimates Tables, The United States Census Bureau (באנגלית אמריקאית)
10. ↑  "2010 Census Interactive Population Search: CA - Los Altos Hills town". U.S. Census Bureau. אורכב מ-המקור ב-15 ביולי 2014. נבדק ב-12 ביולי 2014. `{{cite web}}`:  (עזרה)
11. ↑  "U.S. Census website". United States Census Bureau. נבדק ב-2008-01-31.
12. ↑  "Youth Commission | Los Altos Hills, CA". *www.losaltoshills.ca.gov*. נבדק ב-2019-03-28.
13. ↑  "Statewide Database". UC Regents. אורכב מ-המקור ב-1 בפברואר 2015. נבדק ב-7 בנובמבר 2014. `{{cite web}}`:  (עזרה)
14. ↑  תוצאות הבחירות
15. ↑  Welcome to Foothill-De Anza, www.fhda.edu

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007566708405171
* LCCN: n81140173
* MusicBrainz: 7ee81b13-cc5f-400f-97e0-a0c24a4dd543
* SUDOC: 203404645
* VIAF: 6916149489170593810000
* WorldCat: lccn-n81140173

 |